РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 06.06.2018. године

ЈН МВ 04/18

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку добара-осталих машина, опреме и алата ЈН МВ 04/18 од 04.06.2018. године, Управни одбор Фонда за пружање помоћи избеглим, прогнаним и расељеним лицима на седници одржаној дана 05.06.2018. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара-осталих машина, опреме и алата**

**(ЈН МВ 04/18)**

У поступку јавне набавке добара-осталих машина, опреме и алата (шифра: ЈН МВ 04/18), за коју је позив објављен на Порталу јавних набавки и интернет страници Наручиоца дана 21. маја 2018. године, **уговор се додељује** понуђачу „Premtec“ Д.О.О., Привредникова 8а, Нови Сад, ПИБ 103355728, матични број 08813723 чија је понуда број 04/18-3 од 31. маја 2018. године која износи 2.796.660,68 динара без пореза на додату вредност односно 3.355.992,82 динара укупно, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 21. маја 2018. године у својству Наручиоца донео Одлуку о јавној набавци мале вредности број ЈН МВ 04/18 и образовао Комисију за јавну набавку добара-осталих машина, опреме и алата (у даљем тексту: Комисија).

Задатак Комисије је да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – остале машине, опрема и алати, назив и ознака из општег речника набавке: специјалне машине, алатке - 42611000, у свему према спецификацији садржаној у конкурсној документацији.

Процењена вредност јавне набавке износи **2.819.600,00 динара**, без урачунатог пореза на додату вредност.

Наручилац спроводи поступак јавне набавке мале вредности, у складу са чланом 39. став 2. Закона о јавним набавкама.

Имајући у виду да су потребе наручиоца за набавком истоврсних добара на годишњем нивоу процењене на износ од **2.819.600,00** динара без ПДВ-а, Наручилац спроводи поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 21.маја 2018. године, у складу са Чланом 57. ЗЈН.

Комисија за спровођење поступка јавне набавке сачинила је стручну оцену понуда у којој је констатовала да су:

**БЛАГОВРЕМЕНО**, односно до дана 31.05.2018. године до 10:00 часова, приспеле понуде следећих понуђача:

|  |  |  |  |
| --- | --- | --- | --- |
| **Редни****Број** | **Назив или шифра понуђача** | **Датум пријема** | **Време пријема (сат)** |
|  | „Мабо комп“,Душана Урошевића 4/7, Крагујевац/“Elmiss line“, Петра Драпшина 4, Крагујевац | 31.05.2018. | 08:43ч |
|  | „Мис систем“ Д.О.О., Међународни пут 83, 21233 Ченеј/“Delta tehnik marold“, Д.О.О., Омладинска бб, Беочин | 31.05.2018. | 09:34ч |
|  | „Premtec“ Д.О.О., Привредникова 8а, Нови Сад | 31.05.2018. | 09:56ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку добара – остале машине, опрема и алати (шифра јавне набавке: ЈН МВ 04/18), од 31. маја 2018. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ биће утврђена применом следећих елемената критеријума:

|  |  |  |
| --- | --- | --- |
|  | Цена | 85 пондера |
|  | Рок испоруке | 15 пондера |
|  | УКУПНО | 100 пондера |

1. Најнижа понуђена цена бодује се са 85 пондера, а свака следећа применом формуле:

најнижа понуђена цена / цена из понуде која се бодује \* 85 =

2. Најкраћи рок испоруке (одређен у данима) бодује се са 15 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15 =

Укупан број бодова израчунава се на следећи начин:

Укупно = Цена + Рок испоруке

У цену се урачунава цена свог добра наведеног у позицијама и сав ситан неспецифичан материјал, транспорт и цена радне снаге и сви порези и доприноси. Рок испоруке не може бити краћи од 7 дана ни дужи од 30 дан. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија биће изабрана понуда оног понуђача који је понудио нижу цену.

Након детаљног прегледа понуда, Комисија је констатовала следеће:

Понуду су поднели: група понуђача, „Мабо комп“, Душана Урошевића 4/7, Крагујевац/“Elmiss line“, Петра Драпшина 4, Крагујевац, група понуђача „Мис систем“ Д.О.О., Међународни пут 83, 21233 Ченеј/“Delta tehnik marold“ Д.О.О., Омладинска бб, Беочин, понуђач „Premtec“ Д.О.О., Привредникова 8а, Нови Сад.

Понуда број 04/18-2 од 31. маја 2018. године, укупне понуђене цене од 2.830.731,40 динара без ПДВ-а, групе понуђача,„Мис систем“ Д.О.О./“Delta tehnik marold“ Д.О.О. премашује износ процењене вредности за ову јавну набавку, те се одбија као неприхватљива, сходно Члану 107. Став 1. ЗЈН

Понуда број 04/18-1 од 31. маја 2018. године, понуђене цене од 2.713.214,00 динара без ПДВ-а, групе понуђача „Мабо комп“,Душана Урошевића 4/7, Крагујевац/“Elmissline“, Петра Драпшина 4, Крагујевац, и понуда број 04/18-3 од 31. маја 2018. године, понуђене цене од 2.796.660,68 динара, понуђача „Premtec“ Д.О.О., Привредникова 8а, Нови Сад, прихватљиве су будући да садрже попуњене обрасце, каталог и остала документа предвиђена Конкурсном документацијом, а понуђена цена из цитираних понуда не прелази износ процењене вредности набавке.

Група понуђача „Мабо комп“/“ Elmiss line“ је понудила следеће:

Укупна вредност понуде без ПДВ-а: 2.713.214,00 динара

Укупна вредност понуде са ПДВ-ом: 3.255.857,00 динара

Рок важења понуде: 45 дана од дана отварања

 Рок за испоруку: 10 дана од дана закључења уговора

Понуђач„Premtec“ Д.О.О. је понудио следеће:

Укупна вредност понуде без ПДВ-а: 2.796.660,68 динара

Укупна вредност понуде са ПДВ-ом: 3.355.992,82 динара

Рок важења понуде: 45 дана од дана отварања

 Рок за испоруку: 7 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуду на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена (у пондерима)** | **Рок испоруке (у пондерима)** | **УКУПНО** |
| **1.** | „Premtec“ Д.О.О. | 82,46 | 15 | **97,46** |
| **2.** | „Мабо комп“/“Elmiss line“ | 85 | 10,50 | **95,50** |

Комисија, после стручне оцене понуда, констатује да је у поступку јавне набавке добара – остале машине, алати и опрема (шифра: ЈН МВ 04/18), најповољнијапонуда број 04/18-3 од 31. маја 2018. године, понуђача „Premtec“ Д.О.О., Привредникова 8а, Нови Сад, ПИБ 103355728, матични број 08813723 и предлаже Наручиоцу да додели уговор о набавци добара - остале машине, опрема и алати, наведеном понуђачу.

Понуђач набавку извршава самостално.

Наручилац је прихватио предлог Комисије за јавну набавку добара-осталих машина, опреме и алата ЈН МВ 04/18 да се понуђачу „Premtec“ Д.О.О., Привредникова 8а, Нови Сад, ПИБ 103355728, матични број 08813723, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.